ओयो ने कहा कि उसने 80 करोड़ डॉलर पहले ही जुटा लिए हैं। उसके पास 20 करोड़ डॉलर की और प्रतिबद्धता है। ओयो के संस्थापक एवं मुख्य कार्यकारी अधिकारी रितेश अग्रवाल ने कहा कि पिछले 12 माह में हमने पांच देशों भारत, चीन, मलेशिया और नेपाल तथा हाल में ब्रिटेन में अपनी पहुंच बढ़ाई है। अग्रवाल ने कहा कि इस अतिरिक्त वित्तपोषण के जरिये हम इन देशों में अपना कारोबार तेजी से बढ़ाएंगे जबकि प्रौद्योगिकी और प्रतिभा में निवेश करते रहेंगे।